Густаво Адолфо Бекер
Арфа

Превод от испански: Атанас Далчев, Александър Муратов, —

chitanka.info

Във къта тъмен на салона,

забравена досущ от всички,

безмълвна и от прах покрита,

лежеше арфа.

О, колко ноти спяха в нея,

тъй както птичка спи на клона,

очаквайки ръката бяла

да ги изтръгне.

Тъй колко пъти вдън душата

спи — мислех — геният незнаен,

очаквайки подобно Лазар

да му рекат: „Стани и тръгвай!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.